gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8557, del 28-05-2019 (2019/5399)

Informació pública de l'actualització de la tarifa d'inversions a Xiva.
-----------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5399


Organisme emissor
:   UTE Aguas de Chiva

Tipus de document
:   Anunci

Informació pública de l'actualització de la tarifa d'inversions a Xiva. [2019/5399]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, d'acord amb la clàusula tercera del contracte de gestió de servei públic d'abastiment d'aigua potable i clavegueram en el municipi de Chiva, de data 14 de novembre de 2014, la tarifa d'inversions per a l'any 2019 és la següent  
  
  
Tarifa d'inversions  
Per a tots els abonats d'aigua potable: 2,208 euros/abonat/mes.  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
  
Cosa que es fa pública perquè se'n prenga coneixement.  
  
València, 24 de maig de 2019.- El gerent únic: Juan José Pérez Palomar
Diari Oficial de la Generalitat Valenciana


Sumari del DOGV 8690, del 03-12-2019 (2019/10607)

RESOLUCIÓ de 5 de novembre de 2019, de la Universitat d'Alacant, per la qual s'adjudica la plaça de professor o professora contractats doctors número DC04127 en l'àrea de coneixement de Fisiologia.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10421


Data del document
:   05-11-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 5 de novembre de 2019, de la Universitat d'Alacant, per la qual s'adjudica la plaça de professor o professora contractats doctors número DC04127 en l'àrea de coneixement de Fisiologia. [2019/10473]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 27 de maig de 2019 (DOGV 04.06.2019), i a proposta de la comissió de selecció jutjadora de la plaça de professor o professora contractats doctors núm. DC04127 de l'àrea de coneixement de Fisiologia, del Departament de Fisiologia, Genètica i Microbiologia, s'adjudica aquesta plaça a Armando Alberola Die amb document nacional d'identitat número \*\*\*6241\*\*.  
  
Contra la present resolució, que esgota la via administrativa, es podrà interposar un recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar un recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposen els articles 123 i 124 de la Llei 39/2015.  
  
Alacant, 5 de novembre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8488, del 18-02-2019 (2019/1217)

Informació pública de la modificació puntual numero 1/19 de les Normes Urbanístiques de l'àrea d'Ordenança C-17, Residencial Ronda Nord, del Plan general d'ordenació urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1217


Data del document
:   07-02-2019

Organisme emissor
:   Ajuntament del Puig de Santa Maria

Tipus de document
:   Anunci

Descriptors 

:   * Puig de Santa Maria, el
    * administració local
    * pla d'urbanisme

Informació pública de la modificació puntual numero 1/19 de les Normes Urbanístiques de l'àrea d'Ordenança C-17, Residencial Ronda Nord, del Plan general d'ordenació urbana. [2019/1217]  
Aprovat inicialment per Decret d'Alcaldia número 2019-0169 de data 6 de febrer de 2019, se sotmet a informació pública la versió inicial de la modificació puntual número 01/19 de les normes urbanístiques de l'àrea d'ordenança C-17 Residencial Ronda Nord del Pla general d'ordenació urbana del Puig, durant un període de 45 dies a comptar des de l'endemà a la publicació en el Diari Oficial de la Generalitat Valenciana.  
Durant aquest termini, podrà ser examinat per qualsevol interessat en les dependències municipals, així com en la següent adreça electrònica, perquè es formulen les al·legacions que s'estimen pertinents:  
  
  
https://ayuntamientodeelpuig.sedelectronica.es/transparency/fc5d2578-f919-4223-ac2b-228c2a81730a/  
  
Cosa que es publica a l'efecte dels articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
El Puig de Santa Maria, 7 de febrer de 2019.- L'alcaldessa: Luisa Salvador Tomás.
Diari Oficial de la Generalitat Valenciana


Sumari del DOGV 8634, del 13-09-2019 (2019/8570)

RESOLUCIÓ de 4 de setembre de 2019, de la Universitat de València, per la qual es nomena professora titular d'universitat, de l'àrea de coneixement Infermeria.
---------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8570


Data del document
:   04-09-2019

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de setembre de 2019, de la Universitat de València, per la qual es nomena professora titular d'universitat, de l'àrea de coneixement Infermeria. [2019/8570]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 11 d'abril de 2019 (BOE 01.05.2019), per a la provisió de la plaça número 2212 de professora titular d'universitat (concurs núm. 4/2019), i una vegada que la concursant proposada ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar M. Isabel Trapero Gimeno, amb DNI 24[...]94G, professora titular d'universitat, de l'àrea de coneixement Infermeria, adscrita al Departament Infermeria.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 4 de setembre de 2019.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 8469, del 22-01-2019 (2019/487)

Extracte de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 subvenciones de serveis socials especialitzats de persones majors (programes).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/487


Data del document
:   16-11-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 subvenciones de serveis socials especialitzats de persones majors (programes). [2019/487]  
BDNS (identif.): 435588.  
De conformitat amb el que s'estableix en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Organitzacions o entitats privades sense ànim de lucre que, en el moment de la conclusió del termini de presentació de sol·licituds, estiguen inscrites en el Registre general dels titulars d'activitats, serveis i centres d'acció social de la conselleria amb competència en matèria de polítiques de serveis socials especialitzats a persones majors.  
  
  
Segon. Finalitat  
Prestació d'ajudes per a la realització de programes de serveis socials especialitzats corresponents als sectors:  
a) Persones grans  
b) Alzhèimer  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones grans (DOGV 05.01.2016).  
  
Quart. Import  
La quantia de la subvenció relativa a programes de serveis socials especialitzats ha de ser l'import sol·licitat o la part de la despesa que puga ser objecte de subvenció fins a esgotar la dotació de les subvencions, tot segons els criteris i despeses objecte de subvenció descrites en les bases.  
  
Cinqué. Termini de presentació de sol·licituds  
El termini és d'un mes comptat a partir de l'endemà de la publicació del present extracte en el Diari Oficial de la Generalitat Valenciana.  
  
  
València, 28 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 8466, del 17-01-2019 (2018/12625)

Notificació de la sentència dictada en el procediment ordinari número 291/2016.
-------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12390


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el procediment ordinari número 291/2016. [2018/12818]  
En aquest procediment, seguit a instàncies de Vicente Segarra Esteve contra María Pilar Consuelo Aguilar Esteve, s'ha dictat la sentència que literalment diu així:  
  
«Sentencia número 159/2017  
Massamagrell, 15 de setembre de 2017  
Silvia Bassó de Alburquerque, magistrada jutgessa titular del Jutjat de Primera Instància i Instrucció número 2 de Massamagrell, he vist les actuacions del judici ordinari número 291/2016, seguides a instàncies de Vicente Segarra Esteve, representat pel procurador Moisés Eduardo Toca Herrera, contra María Pilar Consuelo Aguilar Esteve, en rebel·lia processal, he dictat aquesta sentència amb base en els següents,  
Dispositiva  
Estime la demanda interposada per Vicente Segarra Esteve, representat pel procurador Moisés Eduardo Toca Herrera, contra María Pilar Consuelo Aguilar Esteve, en rebel·lia processal i, en conseqüència,  
1. Condemne María Pilar Consuelo Aguilar a l'execució de l'adequada reparació de les filtracions generalitzades d'aigua de l'habitatge, així com a l'esmena dels danys ocasionats en l'habitatge de l'actor.  
  
2. Condemne així mateix a l'expressada demandada al pagament de les costes derivades d'aquest procediment. Notifiqueu aquesta resolució a les parts, indicant que en contra es pot interposar un recurs d'apel·lació per a l'Audiència Provincial de València, que haurà d'interposar-se davant d'aquest jutjat en el termini de vint dies a partir de la seua notificació.  
Aquesta és la meua sentència, que pronuncie, mane i firme.»  
  
I atés que el demandat, María Pilar Consuelo Aguilar Esteve, es troba en parador desconegut, s'expedeix aquest edicte a fi que li valga de notificació de forma deguda.  
  
Massamagrell, 28 de desembre de 2018.- El lletrat de l'Administració de justícia: Juan Ferrando Ábalos.
Diari Oficial de la Generalitat Valenciana


Sumari del DOGV 8498, del 04-03-2019 (2019/1963)

RESOLUCIÓ de 20 de febrer de 2019, del tribunal del concurs oposició de facultatiu o facultativa especialistes en medicina interna d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició torn de promoció interna convocat per mitjà de Resolució de 10 de març de 2017, del director general de Recursos Humans i Econòmics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1963


Data del document
:   20-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 20 de febrer de 2019, del tribunal del concurs oposició de facultatiu o facultativa especialistes en medicina interna d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició torn de promoció interna convocat per mitjà de Resolució de 10 de març de 2017, del director general de Recursos Humans i Econòmics. [2019/1963]  
  
  
De conformitat amb la base sisena de la Resolució de 10 de març de 2017, del director general de Recursos Humans i Econòmics, per la qual es convoca el concurs oposició de facultatiu o facultativa especialistes en medicina interna, promoció interna, d'institucions sanitàries dependents de la Conselleria de Sanitat Universal i Salut Pública (DOGV 7999, 14.03.2015), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i, segons l'ordre final aconseguit, es fa pública la resolució definitiva del concurs oposició pel torn de promoció interna.  
  
Contra la present resolució podrà interposar-se els recursos previstos en la base huitena de la convocatòria.  
  
València, 20 de febrer de 2019.- El president del tribunal: Elías Aguilella Arzo.
Diari Oficial de la Generalitat Valenciana


Sumari del DOGV 8488, del 18-02-2019 (2019/1093)

Notificació de la sentència dictada en el rotlle d'apel·lació número 277/2018.
------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1093


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 277/2018. [2019/1093]  
La Secció Huitena de l'Audiència Provincial de València ha dictat en el rotlle d'apel·lació número 277/2018 un edicte per a la publicació corresponent d'aquest acte de comunicació.  
Consuelo Barberá Barrios, lletrada de l'Administració de justícia de la Secció Huitena de l'Audiència Provincial de València, faig saber que en aquesta sala s'ha acordat la publicació d'aquest acte de comunicació:  
  
  
«Apel·lant: Elvira Fernández Marí.  
Apel·lats: Susana Martínez Usarralde i María Ángeles Ramírez Porro.  
Demandada: Zinq Proyectos, SL.  
Acte processal que es publica: Sentència número 660/2018, de data 20 de desembre de 2018.  
Objecte: notificació a Zinq Proyectos, SL, en atenció al desconeixement del seu actual parador.  
Mode i termini d'impugnació: cassació i infracció processal per vint dies.  
El text íntegre de la resolució que es publica podrà ser consultat i/o obtindre'n una còpia en la Secretaria d'aquest òrgan judicial en hores d'audiència. Aquest edicte compleix els criteris de protecció de dades de caràcter personal en l'àmbit de l'Administració de justícia establits en els articles 236 bis i següents de la Llei orgànica del poder judicial (LOPJ) i la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.»  
  
I per a la publicació corresponent en el Diari Oficial de la Generalitat Valenciana, a fi de notificar-la a la part incompareguda demandada, en parador desconegut, Zinq Proyectos, SL.  
  
València, 1 de febrer de 2019.- La lletrada de l'Administració de justícia: Consuelo Barberá Barrios.
Diari Oficial de la Generalitat Valenciana


Sumari del DOGV 8620, del 26-08-2019 (2019/8271)

Correcció d'errades de la informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme al terme municipal de Polop de la Marina.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8271


Data del document
:   26-08-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Correcció d'errades

 Descriptors 

:   * Conselleria de Política Territorial, Obres Públiques i Mobilitat
    * Polop
    * pla d'urbanisme

Correcció d'errades de la informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme al terme municipal de Polop de la Marina. [2019/8271]  
En el Diari Oficial de la Generalitat Valenciana número 8617, de 21 d'agost de 2019, s'ha publicat erròniament l'anunci esmentat sota l'epígraf de Conselleria d'Habitatge, Obres Públiques i Vertebració del Territori, i se n'informa per a coneixement general.
Diari Oficial de la Generalitat Valenciana


Sumari del DOGV 8621, del 27-08-2019 (2019/7068)

Notificació de la sentència dictada en el procediment de divorci contenciós número 695/206.
-------------------------------------------------------------------------------------------

### Dades del document

Número de DOGV
:   8621

Data del DOGV
:   27-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7068


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment de divorci contenciós número 695/206. [2019/7068]  
De: Gurmit Singh.  
Procurador: Pascual Pons Font.  
Contra: Stefanie Philipp.  
  
Manuel Cazalilla Hoyofrio, lletrat de l'Administració de justícia del Jutjat de Primera Instància i Instrucció número 7 de Paterna (València), faig saber que en aquest jutjat se segueixen actuacions de família. Divorci contenciós número 695/2016, instats per Gurmit Singh contra Stefanie Philipp, en les actuacions del qual, en el dia de hui, s'ha dictat resolució per la qual s'ha acordat notificar la sentència dictada amb data 21 de maig de 2018 a aquest demandat, en ignorat parador. Es fa constar que contra aquesta sentència es podrà interposar un recurs d'apel·lació, davant d'aquest mateix jutjat, dins del termini de vint dies.  
  
I perquè servisca de notificació de sentència en legal forma al demandat rebel, Stefanie Philipp, expedisc aquest edicte.  
  
Paterna, 24 de maig de 2018.- El lletrat de l'Administració de justícia: Manuel Cazalilla Hoyofrio.
Diari Oficial de la Generalitat Valenciana


Sumari del DOGV 8500, del 06-03-2019 (2019/1453)

Notificació de la sentència dictada en el procediment ordinari número 946/2017.
-------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1453


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 946/2017. [2019/1453]  
De: John Frederik Wyer Shirley Ann Wyer.  
Procurador: Agustín Martí Palazón.  
Contra: AES Financial Services, LTD.  
  
En aquest procediment ordinari, seguit a instàncies de John Frederick Wyer i Shirley Ann Wyer contra AES Financial Services, LTD, s'ha dictat sentència la dispositiva de la qual literalment és com segueix:  
  
«Estime la demanda interposada per John Frederik Wyer i Shirley Ann Wye, representats pel procurador dels tribunals Agustín Martí Palazón i assistits del lletrat Pedro Manuel Molina López i contra AES Financial Services, LTD, i declare l'existència de vici del consentiment prestat per John Frederic Wyer i Shirley Ann Wyer; declare la nul·litat del contracte de data 16 d'abril de 2012 i l'ordre de compra de data 18 d'abril de 2012 per un import de 30.000 - i condemne AES Financial Services, LTD, a restituir als actors la suma de 30.000 - més els interessos produïts des del pagament.  
  
Els actors hauran de restituir les participacions de què són titulars amb els seus fruits, si els hagueren arribat a percebre, i interessos des de la recepció dels fruits assenyalats.  
Contra aquesta sentència es pot interposar un recurs d'apel·lació que s'interposarà en el termini de vint dies a comptar des de la notificació a les parts.  
Aquesta és la meua sentència, que pronuncie mane i firme.»  
  
I atés que el demandat, AES Financial Services, LTD, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 22 de gener de 2019.- La lletrada de l'Administració de justícia: Paloma Viñas Tormo.